Leijonakuningas 2 – Jylhäkallion ylpeys

Leijonakuningas 2 – Jylhäkallion ylpeys () on Walt Disney Picturesin vuonna 1998 suoraan videolle julkaistu jatko-osa vuoden 1994 animaatioelokuvalle Leijonakuningas.

Elokuvasarjan kolmas osa on vuonna 2004 ilmestynyt Leijonakuningas 3 – Hakuna Matata.

 Tarina 
 Henkilöt 

Simba on Jylhämaan kuningas. Hän on käsittämättömän huolehtivainen tytärtään Kiaraa kohtaan sekä käyttää Timonia ja Pumbaa usein Kiaran lapsenvahteina.

Nala on Simban puoliso ja Jylhämaan kuningatar. Nala on melko pienessä roolissa tässä elokuvassa.

Kiara on Simban ja Nalan seikkailunhaluinen tytär.

Kovu on ulkolaisiin kuuluvan leijonan ja Scarin perillinen. Hänet on pienestä pitäen kasvatettu vihaamaan Jylhämaata ja sen asukkaita. Hänen on määrä tappaa Simba ja nousta Jylhämaan uudeksi kuninkaaksi. Hän rakastuu kuitenkin Kiaraan. Lopulta hän tuo Kiaran kanssa rauhan jylhämaalaisten ja ulkolaisten välille. Zira on Kovun äiti. 

Nuka on Ziran ja Scarin poika ja Kovun sekä Vitanin veli. Nuka on varsin kateellinen Kovulle, koska tämä valittiin kuninkaaksi hänen sijaan. Nuka kuolee jäädessään tukkikasan alle yrittäessään tappaa Simban.

Vitani on Ziran ja Scarin tytär. Vitani kääntyy lopulta hyvien puolelle.

Zira on Nukan, Vitanin ja Kovun verenhimoinen äiti sekä Scarin puoliso, joka ei juurikaan osoita lapsirakkautta pennuilleen. Zira on alusta pitäen vihannut Simbaa, koska tämä tappoi Scarin (tosiasiassa hänet tappoivat hyeenat) ja suunnittelee koko ajan hyökkäystä Simbaa vastaan asettaakseen Kovun Jylhämaan valtaistuimelle. Hän kouluttaa Kovusta Simban surmaajaa, joka ei kuitenkaan suostu siihen, joten Zira yrittää sitten itse tappaa Simban, mutta kuolee itse elokuvan lopussa tippuessaan kallionseinämältä kuohuvaan jokeen.

Rafiki on vanha ja viisas mandrilli ja poppamies tai profeetta, joka on saanut edesmenneeltä Mufasalta tehtävän yrittää saada Kovun Jylhämaahan ja loppujen lopuksi Rafiki onnistuukin siinä.

Timon on nelisormimangusti ja Kiaran toinen lapsenvahti.

Pumba on pahkasika ja Kiaran toinen lapsenvahti.

Zazu on sarvilintu ja Simban virallinen neuvonantaja.

 Juoni 
Simba ja Nala ovat saaneet Kiara-nimisen tyttären, joka on yhtä vilkas kuin isänsäkin aikoinaan. Kerran Kiara tapaa retkellään Kovu-nimisen leijonanpennun. Pennut ystävystyvät välittömästi, kun joutuvat yhdessä koetukselle kamppaillessaan krokotiileja vastaan henkensä edestä. Simba ei kuitenkaan uskalla hyväksyä Kovua laumaansa, koska tämä on Scarin perillinen ja kuuluu Jylhämaan asukkaiden vastustajaleijoniin, ulkolaisiin. Kovun rakkaus Kiaraan on kuitenkin kahden keskenään sotivan leijonalauman vihaa voimakkaampaa (vaikka moni, kuten Zira ei sitä tajua/hyväksy). Lopussa Kiara ja Kovu yrittävät saada sovun kahden sotivan leijonalauman, jylhämaalaisten ja ulkolaisten välille. Kovun sisar Vitani menee Kovun ja Kiaran puolelle ensimmäisenä. Muut ulkolaiset tekevät Ziran kauhuksi samoin. Zira ei kuitenkaan hyväksy tätä, vaan yrittää tappaa Simban, mutta menehtyykin samalla itse, koska Kiara puolustaa isäänsä ja tapellessaan kaksi naarasta putoavat rotkoon, mutta saavat kynsillään kiinni vuoren seinästä. Kiara pääsee kielekkeen päälle, ojentaa tassunsa ja tarjoaa apuaan, mutta Zira on valmis ennemmin kuolemaan Scarin tavoin, kuin alistumaan jylhämaalaisten edessä. Niinpä Zira tippuu kuohuvaan jokeen ja kuolee. Jylhämaassa on taas rauha ja Kovu pääsee vihdoin Kiaran puolisoksi laumaan.

 Ääninäyttelijät 
+Alkuperäinen ääninäyttelijäSuomenkielinen ääninäyttelijäRooliMichelle Horn (nuori, dialogi)Charity Sanoy (nuori, laulu)Neve Campbell (aikuinen, dialogi)Liz Callaway (aikuinen, laulu)Henna Haverinen (nuori)Tiina Isohanni (aikuinen)KiaraRyan O'Donohue (nuori)Jason Marsden (aikuinen, dialogi)Gene Miller (aikuinen, laulu)Petteri Halmela (nuori)Mika Turunen (aikuinen)KovuMatthew Broderick (dialogi)Cam Clarke (laulu)Paavo Kerosuo (dialogi)Mikko Pettinen (laulu)SimbaMoira KellyAnnimaria RinneNalaSuzanne PleshetteUlla Tapaninen (dialogi)Katriina Honkanen (laulu)ZiraNathan LaneAntti PääkkönenTimonErnie SabellaPekka LaihoPumbaAndy DickPetteri SummanenNukaRobert GuillaumePepe AhlqvistRafikiLacey Chabert (nuori, dialogi)Crysta Macalush (nuori, laulu)Jennifer Lien (aikuinen)Heljä Heikkinen (nuori)Jenni Pääskysaari (aikuinen)VitaniEdward HibbertVeikko HonkanenZazuJim CummingsSeppo PääkkönenScarJames Earl JonesEsa SaarioMufasa

Aiheesta muualla
 The Lion King 2: Simba's Pride The Lion King WWW Archivessa 

Luokka:Vuoden 1998 yhdysvaltalaiset elokuvat
Luokka:Disneyn animaatioelokuvat
Luokka:Elokuvat leijonista
Luokka:Darrell Rooneyn ohjaamat elokuvat
Luokka:Seulonnan keskeiset artikkelit